title: Deċiżjoni tal-Kunsill 2011/499/PESK tal- 1 ta’ Awwissu 2011 li temenda u testendi d-Deċiżjoni 2010/450/PESK li taħtar ir-Rappreżentant Speċjali tal-Unjoni Ewropea għas-Sudan

text:
                  11.8.2011

                  MT

                  Il-Ġurnal Uffiċjali tal-Unjoni Ewropea

                  L 206/50

            DEĊIŻJONI TAL-KUNSILL 2011/499/PESK
      tal-1 ta’ Awwissu 2011
      li temenda u testendi d-Deċiżjoni 2010/450/PESK li taħtar ir-Rappreżentant Speċjali tal-Unjoni Ewropea għas-Sudan
      IL-KUNSILL TAL-UNJONI EWROPEA,
      Wara li kkunsidra t-Trattat dwar l-Unjoni Ewropea, u b’mod partikolari l-Artikoli 28, 31(2) u 33 tiegħu,
      Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
      Billi:

                  (1)

                  Fil-11 ta’ Awwissu 2010, il-Kunsill adotta d-Deċiżjoni 2010/450/PESK (1), li taħtar lis-Sinjura Rosalind MARSDEN bħala r-Rappreżentant Speċjali tal-Unjoni Ewropea (“ir-RSUE”) għas-Sudan għall-perijodu mill-1 ta’ Settembru 2010 sal-31 ta’ Awwissu 2011.

                  (2)

                  Fid-9 ta’ Lulju 2011, ir-Repubblika tas-Sudan t’Isfel iddikjarat l-indipendenza tagħha u r-RSUE għalhekk tkopri żewġ pajjiżi indipendenti.

                  (3)

                  Is-Sinjura Rosalind MARSDEN għandha tinħatar bħala r-RSUE għar-Repubblika tas-Sudan u r-Repubblika tas-Sudan t’Isfel għall-perijodu mid-9 ta’ Lulju 2011 sat-30 ta’ Ġunju 2012. Id-Deċiżjoni 2010/450/PESK għandha għalhekk tiġi emendata u estiża.

                  (4)

                  Ir-RSUE ser timplimenta l-mandat tagħha fil-kuntest ta’ sitwazzjoni li tista’ tiddeterjora u li tista’ xxekkel il-kisba tal-objettivi tal-azzjoni esterna tal-Unjoni kif hemm imniżżel fl-Artikolu 21 tat-Trattat,

            ADOTTA DIN ID-DEĊIŻJONI:
      Artikolu 1
      Id-Deċiżjoni 2010/450/PESK hija emendata kif ġej:

                  (1)

                  it-titolu huwa sostitwit b’dan li ġej:
                  “Deċiżjoni tal-Kunsill 2010/450/PESK li taħtar ir-Rappreżentant Speċjali tal-Unjoni Ewropea għar-Repubblika tas-Sudan u r-Repubblika tas-Sudan t’Isfel”.

                  (2)

                  L-Artikoli 1, 2 u 3 huma sostitwiti b’dan li ġej:
                  “Artikolu 1
                  Rappreżentant Speċjali tal-Unjoni Ewropea
                  Is-Sinjura Rosalind MARSDEN hija b’dan maħtura bħala r-Rappreżentant Speċjali tal-Unjoni Ewropea (‘RSUE’) għar-Repubblika tas-Sudan (‘Sudan’) u r-Repubblika tas-Sudan t’Isfel (‘is-Sudan t’Isfel’) mid-9 ta’ Lulju 2011 sat-30 ta’ Ġunju 2012. Il-mandat tar-RSUE jista’ jintemm qabel, jekk il-Kunsill jiddeċiedi hekk, fuq proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà (‘ir-RGħ’).
                  Artikolu 2
                  Objettivi ta’ politika
                  Il-mandat tar-RSUE għandu jkun ibbażat fuq l-objettivi ta’ politika tal-Unjoni Ewropea (‘l-UE’ jew ‘l-Unjoni’) fir-rigward tas-Sudan u s-Sudan t’Isfel, b’ħidma mal-partiti Sudaniżi, l-Unjoni Afrikana (‘UA’) u n-Nazzjonijiet Uniti (‘NU’) u partijiet interessati nazzjonali, reġjonali u internazzjonali oħra, biex tinkiseb koeżistenza paċifika bejn is-Sudan u s-Sudan t’Isfel wara l-iskadenza tal-Ftehim Komprensiv ta’ Paċi (‘CPA’) u l-indipendenza tas-Sudan t’Isfel fid-9 ta’ Lulju 2011. L-objettivi ta’ politika tal-Unjoni jinkludu kontribut attiv għas-soluzzjoni ta’ kwalunkwe kwistjoni tas-CPA u ta’ wara s-CPA u għajnuna għall-partijiet biex jimplimentaw dak li ġie maqbul; appoġġ għall-isforzi biex tiġi stabbilizzata ż-żona tal-fruntiera volatili tramuntana-nofsinhar; promozzjoni tal-bini ta’ istituzzjonijiet u trawwim ta’ stabbiltà, sigurtà u żvilupp fis-Sudan t’Isfel; tiġi ffaċilitata soluzzjoni politika għall-kunflitt f’Darfur; promozzjoni tal-governanza demokratika, ir-responsabbiltà u r-rispett għad-drittijiet tal-bniedem, inkluża kooperazzjoni sħiħa mal-Qorti Kriminali Internazzjonali; jinżamm impenn fis-Sudan tal-Lvant; u titjib tal-aċċess umanitarju fis-Sudan u s-Sudan t’Isfel kollu.
                  Barra minn hekk, il-mandat tar-RSUE għandu jkun ibbażat fuq l-objettiv ta’ politika tal-Unjoni li jikkontribwixxi għall-mitigazzjoni u l-eliminazzjoni ta’ theddid għall-istabbiltà tas-Sudan t’Isfel u r-reġjun usa’ ppreżentat mil-Lords Resistance Army (‘LRA’).
                  Artikolu 3
                  Mandat
                  1.   Sabiex jinkisbu l-objettivi ta’ politika, il-mandat tar-RSUE għandu jkun:

                              (a)

                              ħidma mal-Gvern tas-Sudan, il-Gvern tas-Sudan t’Isfel, il-partiti politiċi Sudaniżi u tas-Sudan t’Isfel, il-movimenti armati tad-Darfur, u s-soċjetà ċivili u organizzazzjonijiet mhux governattivi, bil-għan li jitwettqu l-objettivi ta’ politika tal-Unjoni;

                              (b)

                              żamma tal-kooperazzjoni mill-qrib man-NU, l-UA u b’mod partikolari l-Grupp ta’ Implimentazzjoni ta’ Livell Għoli tal-UA għas-Sudan (‘AUHIP’), il-Lega tal-Istati Għarab, l-Aġenzija Intergovernattiva għall-Iżvilupp u partijiet interessati reġjonali u internazzjonali ewlenin oħra inkluż il-Mibgħut Speċjali tal-Istati Uniti;

                              (ċ)

                              parteċipazzjoni fil-fora internazzjonali u pubbliċi rilevanti għall-promozzjoni tal-objettivi ta’ politika tal-Unjoni u l-koerenza ta’ sforzi internazzjonali lejn is-Sudan;

                              (d)

                              kontribut għal sforzi internazzjonali biex jiġi ffaċilitat ftehim ta’ paċi komprensiv, inklużiv u dejjiemi għad-Darfur b’ħidma mill-qrib man-NU, l-UA, il-Gvernijiet tal-Qatar u partijiet interessati internazzjonali oħra;

                              (e)

                              promozzjoni tar-rispett għad-drittijiet tal-bniedem billi jinżammu kuntatti regolari mal-awtoritajiet rilevanti fis-Sudan u s-Sudan t’Isfel, l-Uffiċċju tal-Prosekutur tal-Qorti Kriminali Internazzjonali, l-Uffiċċju tal-Kummissarju Għoli għad-Drittijiet tal-Bniedem u l-osservaturi tad-drittijiet tal-bniedem attivi fir-reġjun;

                              (f)

                              kontribut għall-implimentazzjoni tal-politika tal-Unjoni dwar id-drittijiet tal-bniedem, inklużi l-Linji Gwida tal-UE dwar id-drittijiet tal-bniedem, b’mod partikolari l-Linji Gwida tal-UE dwar it-Tfal u l-Kunflitt Armat, kif ukoll dwar il-vjolenza kontra n-nisa u l-bniet u l-ġlieda kontra l-forom kollha ta’ diskriminazzjoni kontrihom u l-politika tal-Unjoni rigward ir-Riżoluzzjoni tal-Kunsill tas-Sigurtà tan-NU (‘UNSCR’) 1325 (2000) dwar in-Nisa, il-Paċi u s-Sigurtà, inkluż permezz tal-monitoraġġ u r-rappurtar dwar l-iżviluppi kif ukoll il-formulazzjoni ta’ rakkomandazzjonijiet f’dan ir-rigward;

                              (g)

                              kontribut attiv għall-implimentazzjoni ta’ approċċ komprensiv tal-Unjoni għas-Sudan u s-Sudan t’Isfel kif maqbul mill-Kunsill Affarijiet Barranin fl-20 ta’ Ġunju 2011;

                              (h)

                              sorveljanza u koordinazzjoni tal-impenn tal-UE mal-partijiet interessati rilevanti kollha biex jiġu appoġġati l-isforzi għall-mitigazzjoni u l-eliminazzjoni ta’ theddid ta’ persuni ċivili u għall-istabbiltà tas-Sudan t’Isfel u r-reġjun usa’ ppreżentat mil-LRA.

                        2.   Bil-għan li jwettaq il-mandat tiegħu, ir-RSUE għandha, fost l-oħrajn:

                              (a)

                              tagħti parir u tirraporta dwar id-definizzjoni tal-pożizzjonijiet tal-Unjoni f’fora internazzjonali sabiex tippromovi u ssaħħaħ proattivament approċċ konsistenti ta’ politika tal-Unjoni lejn is-Sudan u s-Sudan t’Isfel;

                              (b)

                              ikollha idea ġenerali tal-attivitajiet kollha tal-Unjoni u tikkoopera mill-qrib mad-delegazzjoni tal-Unjoni f’Khartoum, Juba u d-delegazzjonijiet tal-Unjoni għall-UA f’Addis Ababa u għan-NU f’New York;

                              (ċ)

                              tikkontribwixxi għall-proċess politiku u l-attivitajiet relatati mas-soluzzjoni ta’ kwalunkwe kwistjoni tas-CPA u ta’ wara s-CPA pendenti u għajnuna għall-partijiet biex jimplimentaw dak li nqabel kif ukoll appoġġ għall-isforzi fil-qasam tal-bini tal-istituzzjonijiet fis-Sudan t’Isfel;

                              (d)

                              tikkontribwixxi għall-implimentazzjoni tal-politika tal-Unjoni dwar id-drittijiet tal-bniedem, inklużi l-Linji Gwida tal-Unjoni dwar id-drittijiet tal-bniedem, b’mod partikolari l-Linji Gwida tal-UE dwar it-Tfal u l-Kunflitt Armat, kif ukoll dwar il-vjolenza kontra n-nisa u l-bniet u l-ġlieda kontra l-forom kollha ta’ diskriminazzjoni kontrihom u l-politika tal-UE rigward UNSCR 1325 (2000) dwar in-Nisa, il-Paċi u s-Sigurtà, inkluż permezz tal-monitoraġġ u r-rappurtar dwar l-iżviluppi f’dan ir-rigward; u

                              (e)

                              twettaq segwitu u tirrapporta dwar il-konformità tal-partijiet Sudaniżi u tas-Sudan t’Isfel mal-UNSCR rilevanti, partikolarment 1556 (2004), 1564 (2004), 1590 (2005), 1591 (2005), 1593 (2005), 1612 (2005), 1663 (2006), 1672 (2006), 1679 (2006), 1769 (2007), 1778 (2007), 1881 (2009), 1882 (2009), 1891 (2009), 1919 (2010).”;

                  (3)

                  fl-Artikolu 4, jiżdied il-paragrafu li ġej:
                  “3.   Ir-RSUE għandha taħdem f’koordinazzjoni mill-qrib mas-Servizz Ewropew għall-Azzjoni Esterna (‘SEAE’).”;

                  (4)

                  L-Artikolu 5(1) huwa sostitwit b’dan li ġej:
                  “1.   L-ammont ta’ referenza finanzjarju ta’ EUR 1 820 000 għandu jiżdied għal EUR 955 000 sabiex ikopri n-nefqa relatata mal-mandat tar-RSUE għall-perijodu mill-1 ta’ Settembru 2010 sat-30 ta’ Ġunju 2012.”;

                  (5)

                  L-Artikolu 6 huwa sostitwit b’dan li ġej:
                  “Artikolu 6
                  Kostituzzjoni u kompożizzjoni tal-iskwadra
                  1.   Fil-limiti tal-mandat tiegħu u l-mezzi finanzjarji korrispondenti li jsiru disponibbli, ir-RSUE għandu jkun responsabbli għat-twaqqif tal-iskwadra tagħha. L-iskwadra għandha tinkludi konsulenza esperta dwar kwistjonijiet speċifiċi ta’ politika kif meħtieġ mill-mandat. Ir-RSUE għandu jżżomm lill-Kunsill u lill-Kummissjoni infurmati fil-pront dwar il-kompożizzjoni tal-iskwadra tiegħu.
                  2.   L-Istati Membri, l-istituzzjonijiet tal-Unjoni u s-SEAE jistgħu jipproponu l-issekondar ta’ persunal biex jaħdem mar-RSUE. Is-salarju ta’ persunal li jiġi ssekondat minn Stat Membru jew minn istituzzjoni tal-Unjoni lir-RSUE għandu jkun kopert mill-Istat Membru, l-istituzzjoni tal-Unjoni kkonċernata jew is-SEAE, rispettivament. L-esperti ssekondati mill-Istati Membri mal-istituzzjonijiet tal-Unjoni jew mas-SEAE jistgħu wkoll jiġu assenjati lir-RSUE. Il-persunal internazzjonali b’kuntratt għandu jkollu ċ-ċittadinanza ta’ Stat Membru.
                  3.   Il-persunal issekondat kollu għandu jibqa’ taħt l-awtorità amministrattiva tal-Istat Membru mandanti, l-istituzzjoni tal-Unjoni jew is-SEAE u għandu jwettaq dmirijietu u jaġixxi fl-interess tal-mandat tar-RSUE.
                  4.   L-uffiċċji tar-RSUE għandhom jinżammu fi Brussell, f’Khartoum u f’Juba bil-persunal ta’ appoġġ politiku, amministrattiv u loġistiku meħtieġ.”;

                  (6)

                  L-Artikolu 8 huwa sostitwit b’dan li ġej:
                  “Artikolu 8
                  Sigurtà ta’ informazzjoni klassifikata tal-UE
                  Ir-RSUE u l-membri tal-iskwadra tagħha għandhom jirrispettaw il-prinċipji ta’ sigurtà u l-istandards minimi stabbiliti mid-Deċiżjoni tal-Kunsill 2011/292/UE tal-31 ta’ Marzu 2011 dwar ir-regoli ta’ sigurtà għall-protezzjoni ta’ informazzjoni klassifikata tal-UE (*)

                     (*)  ĠU L 141, 27.5.2011, p. 17.”;"

                  (7)

                  L-Artikolu 10 huwa sostitwit b’dan li ġej:
                  “Artikolu 10
                  Sigurtà
                  Konformement mal-politika tal-Unjoni dwar is-sigurtà ta’ persunal skjerat barra l-Unjoni f’kapaċità operazzjonali taħt it-Titolu V tat-Trattat, ir-RSUE għandu jieħu l-miżuri kollha raġonevolment prattikabbli, f’konformità mal-mandat tiegħu u s-sitwazzjoni ta’ sigurtà fiż-żona ġeografika taħt ir-responsabbiltà tiegħu, għas-sigurtà tal-persunal kollu taħt l-awtorità diretta tiegħu, partikolarment billi:

                              (a)

                              jiġi stabbilit pjan ta’ sigurtà speċifiku għall-missjoni, li jinkludi miżuri ta’ sigurtà fiżiċi, organizzattivi u proċedurali, li jirregolaw l-immaniġġar tal-moviment mingħajr periklu tal-persunal lejn, u ġewwa, iż-żona tal-missjoni, kif ukoll l-immaniġġar ta’ inċidenti ta’ sigurtà u li jinkludi pjan ta’ kontinġenza u ta’ evakwazzjoni tal-missjoni;

                              (b)

                              jiġi żgurat li l-persunal kollu skjerat barra mill-Unjoni jkun kopert b’assigurazzjoni ta’ riskju għoli kif meħtieġ mill-kondizzjonijiet fiż-żona tal-missjoni;

                              (ċ)

                              jiġi żgurat li l-membri kollha tal-iskwadra tagħha li jkunu ser jiġu skjerati barra l-Unjoni, inkluż persunal ikkuntrattat lokalment, ikunu rċevew taħriġ adatt fir-rigward tas-sigurtà qabel jaslu fiż-żona tal-missjoni jew kif jaslu, abbażi tal-klassifikazzjonijiet tar-riskju assenjati liż-żona tal-missjoni;

                              (d)

                              jiġi żgurat li r-rakkomandazzjonijiet kollha miftiehma, magħmula wara valutazzjonijiet ta’ sigurtà regolari jiġu implimentati, ir-RGħ, il-Kunsill u l-Kummissjoni jingħataw rapporti bil-miktub dwar l-implimentazzjoni tagħhom u dwar kwistjonijiet oħra ta’ sigurtà fil-qafas tar-rapporti ta’ nofs it-terminu u ta’ implimentazzjoni tal-mandat.”;

                  (8)

                  L-Artikolu 11(2) huwa sostitwit b’dan li ġej:
                  “2.   Ir-RSUE għandu jirrapporta regolarment lill-KPS dwar is-sitwazzjoni fid-Darfur u dwar is-sitwazzjoni fis-Sudan u s-Sudan t’Isfel.”;

                  (9)

                  L-Artikolu 12(2) huwa sostitwit b’dan li ġej:
                  “2.   Fil-post, għandu jinżamm kuntatt mill-qrib mal-Kapijiet tad-delegazzjonijiet tal-Unjoni, inkluż f’Khartoum, f’Juba, f’Addis Ababa u New York u mal-Kapijiet ta’ Missjoni tal-Istati Membri. Huma għandhom jagħmlu mill-aħjar biex jgħinu lir-RSUE fl-implimentazzjoni tal-mandat. Ir-RSUE għandha tikkollabora wkoll ma’ atturi internazzjonali u reġjonali oħra fuq il-post.”;

                  (10)

                  L-Artikolu 13 huwa sostitwit b’dan li ġej:
                  “Artikolu 13
                  Rieżami
                  L-implimentazzjoni ta’ din id-Deċiżjoni u l-konsistenza tagħha ma’ kontributi oħrajn mill-Unjoni lir-reġjun għandhom jiġu rieżaminati regolarment. Ir-RSUE għandu jippreżenta lir-RGħ, lill-Kunsill u lill-Kummissjoni rapport ta’ progress qabel it-tmiem ta’ Jannar 2012 u rapport komprensiv dwar l-implementazzjoni tal-mandat fi tmiem il-mandat.”.

            Artikolu 2
      Din id-Deċiżjoni għandha tidħol fis-seħħ fid-data tal-adozzjoni tagħha.
      Għandha tapplika mid-9 ta’ Lulju 2011.

         Magħmul fi Brussell, l-1 ta’ Awwissu 2011.

               Għall-Kunsill

               Il-President

            M. DOWGIELEWICZ

         (1)  ĠU L 211, 12.8.2010, p. 42.


title: 2008/200/KE: Deċiżjoni tal-Kummissjoni ta’ l- 20 ta’ Frar 2008 li twaqqaf il-proċedura ta’ eżaminazzjoni dwar prassi ta’ kummerċ miżmuma mill-Arġentina fir-rigward ta’ l-importazzjonijiet ta’ prodotti tat-tessuti u tal-ħwejjeġ.

text:
               5.3.2008

               MT

               Il-Ġurnal Uffiċjali ta’ l-Unjoni Ewropea

               L 60/34

         DEĊIŻJONI TAL-KUMMISSJONI
   ta’ l-20 ta’ Frar 2008
   li twaqqaf il-proċedura ta’ eżaminazzjoni dwar prassi ta’ kummerċ miżmuma mill-Arġentina fir-rigward ta’ l-importazzjonijiet ta’ prodotti tat-tessuti u tal-ħwejjeġ.
   (2008/200/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 3286/94 tat-22 ta’ Diċembru 1994 li jistabbilixxi l-proċeduri tal-Komunità fil-qasam tal-politika kummerċjali komuni sabiex jiżgura l-eżerċizzju tad-drittijiet tal-Komunità skond ir-regoli internazzjonali tal-kummerċ, b’mod partikolari dawk stabbiliti taħt l-awspiċji ta’ l-Organizzazzjoni Dinjija tal-Kummerċ (1), u b’mod partikolari l-Artikolu 11 (1) tiegħu,
   Billi:
   A.   SFOND PROĊEDURALI

               (1)

               Fil-11 ta’ Ottubru 1999, Euratex (L-Organizzazzjoni Ewropea għall-Ilbies u t-Tessuti) ressqet ilment taħt l-Artikolu 4 tar-Regolament tal-Kunsill (KE) Nru 3286/94 (minn hawn ‘il quddiem “ir-Regolament”) f’isem dawk il-membri tagħha li jesportaw lejn l-Arġentina, jew jixtiequ li jagħmlu dan.

               (2)

               L-ilmentatur allega li l-bejgħ Komunitarju ta’ prodotti tat-tessuti u tal-ħwejjeġ fl-Arġentina ġew imfixkla minn ostakli għall-kummerċ fi ħdan it-tifsira ta’ l-Artikolu 2(1) tar-Regolament, jiġifieri “prassi adottata jew miżmuma minn pajjiż terz u li fir-rigward tagħha r-regoli ta’ kummerċ internazzjonali jistabbilixxu dritt għal azzjoni”. L-ostakli għall-kummerċ allegati huma dawn li ġejjin:

                           (a)

                           spezzjoni qabel it-trasport marittimu u valuri doganali minimi;

                           (b)

                           rekwiżiti eċċessivi għaċ-ċertifikati ta’ l-oriġini;

                           (ċ)

                           rekwiżit li tintbagħat Formola ta’ Dikjarazzjoni dwar il-Kompożizzjoni tal-Prodott;

                           (d)

                           rekwiżit ta’ tikkettar kumpless wisq;

                           (e)

                           taxxa ta’ l-istatistika u VAT diskriminatorja.

               (3)

               L-ilmentatur saħaq ukoll li dawn il-prassi kienu qed joħolqu effetti kummerċjali negattivi fi ħdan it-tifsira ta’ l-Artikolu 2(4) tar-Regolament.

               (4)

               Għaldaqstant, il-Kummissjoni ddeċidiet, wara konsultazzjoni mal-Kumitat Konsultattiv stabbilit mir-Regolament, li kien hemm biżżejjed evidenza li tiġġustifika l-bidu ta’ proċedura ta’ eżaminazzjoni għall-għan ta’ l-ikkunsidrar tal-kwistjonijiet legali u fattwali involuti. B’konsegwenza ta’ dan, fis-27 ta’ Novembru 1999 inbdiet proċedura ta’ eżaminazzjoni (2).

         B.   IS-SEJBIET TAL-PROĊEDURA TA’ EŻAMINAZZJONI

               (5)

               Fl-2000, l-investigazzjoni kkonkludiet, dwar iċ-ċertifikat ta’ l-oriġini, li r-rekwiżiti kumplessi jidher li jiksru l-Artikolu VIII.3 u X ta’ GATT 1994, l-Artikolu 7.1 tal-Ftehim tad-WTO dwar it-Tessuti u l-Ħwejjeġ u li kkontravjena r-rakkomandazzjonijiet ta’ l-Artikolu VIII.1(c) ta’ GATT 1994. Il-miżuri dwar ir-rekwiżiti ta’ tikkettar jidher li jiksru l-Artikolu 2.2 tal-Ftehim tad-WTO dwar Barrieri Tekniċi għall-Kummerċ u li kkontravenew ir-rakkomandazzjonijiet ta’ l-Artikolu VIII.1(c) ta’ GATT 1994. Fir-rigward tar-rekwiżiti tal-Formola ta’ Dikjarazzjoni dwar il-Kompożizzjoni tal-Prodott, jidher li kienu qed jiksru l-Artikolu 2 tal-Ftehim tad-WTO dwar il-Proċeduri tal-Liċenzjar għall-Importazzjoni. Fir-rigward tal-proċedura għall-kontroll tal-valur doganali, is-servizzi tal-Kummissjoni ma setgħux jesprimu pożizzjoni definittiva minħabba l-introduzzjoni riċenti ta’ liġi ġdida li tirregola din il-kwistjoni. Dwar il-kwistjoni ta’ spezzjoni qabel it-trasport marittimu, ma nstab l-ebda ksur ta’ dispożizzjoni partikolari tal-Ftehim tad-WTO dwar l-Ispezzjoni qabel it-Trasport Marittimu. Madankollu, ma kienx jidher li kienet konsistenti ma’ l-għan u l-ispirtu tal-Ftehim. Fl-aħħarnett, ma ġie identifikat l-ebda ksur tar-regoli tad-WTO fir-rigward tat-taxxa ta’ l-istatistika, u l-kwistjoni tal-VAT diskriminatorja kienet diġà indirizzata fil-kuntest ta’ proċedura TBR oħra dwar l-importazzjoni ta’ ġilda maħduma fl-Arġentina (3).

               (6)

               L-investigazzjoni kkonkludiet ukoll li l-miżuri investigati ħolqu, jew heddew li joħolqu, b’mod kumulattiv effetti negattivi fi ħdan it-tifsira ta’ l-Artikolu 2(4) tar-Regolament.

         C.   ŻVILUPPI WARA TMIEM L-INVESTIGAZZJONI

               (7)

               Wara l-investigazzjoni, matul is-snin seħħew diskussjonijiet ma’ l-awtoritajiet Arġentini bil-għan li tinstab soluzzjoni amikevoli li tneħħi jew gradwalment ittaffi l-ostakli għall-kummerċ imsemmija hawn fuq.

               (8)

               Fir-rigward tal-prassi tal-valutazzjoni doganali, il-qagħda marret għall-aħjar tul l-aħħar snin. It-trasparenza tjiebet filwaqt li manifatturi u esportaturi Ewropej jistgħu jieħdu seħem fid-determinazzjoni tal-valuri indikattivi għall-valutazzjoni doganali. L-ispezzjoni qabel it-trasport marittimu tneħħiet, u r-rekwiżit tal-Formola ta’ Dikjarazzjoni dwar il-Kompożizzjoni tal-Prodotti ma jidhirx li toħloq problemi għall-esportaturi.

               (9)

               Dwar il-kwistjoni taċ-ċertifikat ta’ l-oriġini, intlaħaq progress sostanzjali permezz ta’ l-adozzjoni ta’ Instruccion General No 9/2002 de la Direccion General de Aduanas fit-8 ta’ Frar 2002. Sa ftit żmien ilu, l-ostaklu ewlieni għall-kummerċ li kienet għadha qed tiffaċċja l-industrija Ewropea kien ir-rekwiżit, fil-każ tal-kummerċ triangolari, li tipprovdi lill-awtoritajiet Arġentini mhux biss iċ-ċertifikat ta’ l-oriġini iżda wkoll il-fattura bejn il-produttur ta’ l-oġġetti li joriġinaw minn pajjiż terz u l-esportatur fil-pajjiż ta’ tbaħħir, u b’dan kien qed jitqajjem tħassib dwar il-kunfidenzjalità tat-tranżazzjoni oriġinali. Permezz ta’ l-adozzjoni ta’ Nota External No 3/07 ta’ l-Administracion Federal de Ingresos Publicos (Subdireccion general tecnico legal aduanera), l-Arġentina effettivament irrevokat ir-rekwiżit li tingħata kopja tal-fattura oriġinali, u minflok issa qed jingħata ċertifikat maħruġ mill-awtoritajiet kompetenti tal-pajjiż ta’ tbaħħir, pereżempju minn Kamra tal-Kummerċ, li mbagħad jiġi legalizzat fil-pajjiż ta’ tbaħħir mill-konsulat Arġentini.

               (10)

               Fir-rigward tar-rekwiżiti ta’ tikkettar marbuta mal-ħjata obbligatorja tal-bolol fiskali, l-awtoritajiet Arġentini taw tagħrif li jisħaq li l-ispejjeż ta’ dan ir-rekwiżit meta mqabbel mal-valur tat-trasport marittimu huwa limitat ħafna. Għaldaqstant jidher li l-effetti negattivi possibbli ta’ dan l-aħħar ostaklu għall-kummerċ ma għandhomx jew ma jistax ikollhom impatt materjali fuq l-ekonomija tal-Komunità jew ta’ reġjun tal-Komunità, jew fuq is-settur tal-produzzjoni tat-tessuti tagħhom.

         D.   KONKLUZJONI U RAKKOMANDAZZJONIJIET

               (11)

               Fid-dawl ta’ l-analiżi ta’ hawn fuq, huwa meqjus li l-proċedura ta’ eżaminazzjoni wasslet għal qagħda sodisfaċenti fir-rigward ta’ l-ostakli li kien qed jiffaċċja l-kummerċ kif allegat fl-ilment imressaq minn Euratex, jew li, fil-każ tal-ħjata tal-bolol fiskali, il-miżura investigata waħidha ma għandhiex impatt materjali fuq ir-reġjuni tal-Komunità Ewropea li jipproduċu t-tessuti. Il-proċedura ta’ eżaminazzjoni għalhekk għandha titwaqqaf skond l-Artikolu 11(1) tar-Regolament.

               (12)

               Il-Kumitat Konsultattiv ġie kkonsultat dwar il-miżuri ppreveduti f’din id-Deċiżjoni,

         IDDEĊIDIET:
   Artikolu Uniku
   Il-proċedura ta’ eżaminazzjoni dwar miżuri imposti mill-Arġentina fir-rigward ta’ l-importazzjonijiet ta’ prodotti tat-tessuti u tal-ħwejjeġ hija b’dan imwaqqfa.

      Magħmul fi Brussell, 20 ta’ Frar 2008.

            Għall-Kummissjoni

         Peter MANDELSON

            Membru tal-Kummissjoni

      (1)  ĠU L 349, 31.12.1994, p. 71. Ir-Regolament emendat bir-Regolament (KE) Nru 356/95 (ĠU L 41, 23.2.1995, p. 3).

      (2)  ĠU C 340, 27.11.1999, p. 70.

      (3)  ĠU L 295, 4.11.1998, p. 46.


title: Deċiżjoni tal-Kunsill (UE, Euratom) 2016/1125 tat-8 ta' Lulju 2016 li taħtar membru, propost mir-Repubblika Portugiża, fil-Kumitat Ekonomiku u Soċjali Ewropew

text:
               12.7.2016

               MT

               Il-Ġurnal Uffiċjali tal-Unjoni Ewropea

               L 187/15

         DEĊIŻJONI TAL-KUNSILL (UE, Euratom) 2016/1125
   tat-8 ta' Lulju 2016
   li taħtar membru, propost mir-Repubblika Portugiża, fil-Kumitat Ekonomiku u Soċjali Ewropew
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 302 tiegħu,
   Wara li kkunsidra t-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 106a tiegħu,
   Filwaqt li kkunsidra l-proposta mill-Gvern Portugiż,
   Wara li kkunsidra l-opinjoni tal-Kummissjoni Ewropea,
   Billi:

               (1)

               Fit-18 ta' Settembru 2015 u fl-1 ta' Ottubru 2015, il-Kunsill adotta d-Deċiżjonijiet (UE, Euratom) 2015/1600 (1) u (UE, Euratom) 2015/1790 (2) li jaħtru l-membri tal-Kumitat Ekonomiku u Soċjali Ewropew għall-perijodu mill-21 ta' Settembru 2015 sal-20 ta' Settembru 2020.

               (2)

               Konsegwentement għal tmiem il-mandat tas-Sur Lino DA SILVA MAIA, sar vakanti s-siġġu ta' membru fil-Kumitat Ekonomiku u Soċjali Ewropew,

         ADOTTA DIN ID-DEĊIŻJONI:
   Artikolu 1
   Is-Sur José Custódio LEIRIÃO, Membru tal-Konfederazzjoni Nazzjonali tal-Istituzzjonijiet Nazzjonali (CNIS), huwa b'dan maħtur membru fil-Kumitat Ekonomiku u Soċjali Ewropew għall-bqija tal-mandat attwali, jiġifieri sal-20 ta' Settembru 2020.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-8 ta' Lulju 2016.

            Għall-Kunsill

            Il-President

         M. LAJČÁK

      (1)  Id-Deċiżjoni tal-Kunsill (UE, Euratom) 2015/1600 tat-18 ta' Settembru 2015 li taħtar il-membri tal-Kumitat Ekonomiku u Soċjali Ewropew għall-perijodu mill-21 ta' Settembru 2015 sal-20 ta' Settembru 2020 (ĠU L 248, 24.9.2015, p. 53).

      (2)  Id-Deċiżjoni tal-Kunsill (UE, Euratom) 2015/1790 tal-1 ta' Ottubru 2015 li taħtar il-membri tal-Kumitat Ekonomiku u Soċjali Ewropew għall-perijodu mill-21 ta' Settembru 2015 sal-20 ta' Settembru 2020 (ĠU L 260, 7.10.2015, p. 23).


               15.12.2016

               MT

               Il-Ġurnal Uffiċjali tal-Unjoni Ewropea

               C 468/284

         P7_TA(2013)0563
   Ħatra ta' membru tal-Qorti tal-Awdituri (Danièle LAMARQUE -FR)
   Deċiżjoni tal-Parlament Ewropew tal-11 ta' Diċembru 2013 dwar in-nomina ta’ Danièle Lamarque bħala Membru tal-Qorti tal-Awdituri (C7-0311/2013 – 2013/0809(NLE))
   (Konsultazzjoni)
   (2016/C 468/64)

      Il-Parlament Ewropew,

               —

               wara li kkunsidra l-Artikolu 286(2) tat-Trattat dwar il-Funzjonament tal-Unjoni Ewropea, skont liema artikolu l-Kunsill ikkonsulta lill-Parlament (C7-0311/2013),

               —

               wara li kkunsidra l-Artikolu 108 tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0437/2013),

               A.

               billi l-Kumitat Parlamentari għall-Kontroll tal-Baġit ipproċeda biex jevalwa l-kredenzjali tal-persuna nominata, b’mod partikolari fir-rigward tar-rekwiżiti stipulati fl-Artikolu 286(1) tat-Trattat dwar il-Funzjonament tal-Unjoni Ewropea;

               B.

               billi waqt il-laqgħa tiegħu tas-7 ta’ Novembru 2013, il-Kumitat għall-Kontroll tal-Baġit sema’ lill-persuna nominata mill-Kunsill għas-sħubija fil-Qorti tal-Awdituri;

               1.

               Jagħti opinjoni favorevoli dwar in-nomina tal-Kunsill għall-ħatra ta’ Danièle Lamarque bħala Membru tal-Qorti tal-Awdituri;

               2.

               Jagħti istruzzjonijiet lill-President tiegħu sabiex jgħaddi din id-deċiżjoni lill-Kunsill u, għal skopijiet ta’ informazzjoni, lill-Qorti tal-Awdituri, lill-istituzzjonijiet l-oħra tal-Unjoni Ewropea u lill-istituzzjonijiet ta’ awditjar tal-Istati Membri.


title: 2009/844/KE: Deċiżjoni tal-Parlament Ewropew u tal-Kunsill tal- 21 ta’ Ottubru 2009 dwar il-mobilizzazzjoni tal-Fond ta' Solidarjetà tal-Unjoni Ewropea skont il-punt 26 tal-Ftehima Interistituzzjonali tas- 17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba

text:
               19.11.2009

               MT

               Il-Ġurnal Uffiċjali tal-Unjoni Ewropea

               L 304/5

         DEĊIŻJONI TAL-PARLAMENT EWROPEW U TAL-KUNSILL
   tal-21 ta’ Ottubru 2009
   dwar il-mobilizzazzjoni tal-Fond ta' Solidarjetà tal-Unjoni Ewropea skont il-punt 26 tal-Ftehima Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba
   (2009/844/KE)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw il-Ftehima Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (1), u b’mod partikolari l-punt 26 tagħha,
   Wara li kkunsidraw ir-Regolament tal-Kunsill (KE) Nru 2012/2002 tal-11 ta’ Novembru 2002 li jistabbilixxi l-Fond ta’ Solidarjetà tal-Unjoni Ewropea (2),
   Wara li kkunsidraw il-proposta tal-Kummissjoni,
   Billi:

               (1)

               L-Unjoni Ewropea ħolqot Fond ta' Solidarjetà tal-Unjoni Ewropea (il-“Fond”) biex turi solidarjetà mal-popolazzjoni ta’ reġjuni milqutin minn diżastri.

               (2)

               Il-Ftehima Interistituzzjonali tas-17 ta Mejju 2006 tippermetti l-mobilizzazzjoni tal-Fond fil-livell massimu annwali ta' EUR 1 biljun.

               (3)

               Ir-Regolament (KE) Nru 2012/2002 fih id-dispożizzjonijiet li bihom il-fond jista' jkun immobilizzat.

               (4)

               L-Italja ressqet applikazzjoni biex timmobilizza l-Fond, fir-rigward ta’ diżastru li sar kawża ta' terremot,

         IDDEĊIDEW KIF ĠEJ:
   Artikolu 1
   Għall-baġit ġenerali tal-Unjoni Ewropea għas-sena finanzjarja 2009, il-Fond ta' Solidarjetà tal-Unjoni Ewropea għandu jiġi mmobilizzat sabiex jipprovdi s-somma ta’ EUR 493 771 159 f’approprjazzjonijiet għall-impenji u għall-ħlasijiet.
   Artikolu 2
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Strasburgu, il-21 ta’ Ottubru 2009.

            Għall-Parlament Ewropew

            Il-President

         J. BUZEK

            Għall-Kunsill

            Il-President

         C. MALMSTRÖM

      (1)  ĠU C 139, 14.6.2006, p. 1.

      (2)  ĠU L 311, 14.11.2002, p. 3.


title: 2009/517/KE: Deċiżjoni tal-Kunsill tat- 22 ta' Ġunju 2009 dwar il-konklużjoni tal-Ftehim bejn il-Komunità Ewropea u r-Repubblika Iżlamika tal-Pakistan dwar ċerti aspetti tas-servizzi tal-ajru

text:
               3.7.2009

               MT

               Il-Ġurnal Uffiċjali tal-Unjoni Ewropea

               L 173/11

         DEĊIŻJONI TAL-KUNSILL
   tat-22 ta' Ġunju 2009
   dwar il-konklużjoni tal-Ftehim bejn il-Komunità Ewropea u r-Repubblika Iżlamika tal-Pakistan dwar ċerti aspetti tas-servizzi tal-ajru
   (2009/517/KE)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 80(2), flimkien mal-ewwel sentenza tal-ewwel subparagrafu tal-Artikolu 300(2) u l-ewwel subparagrafu ta' l-Artikolu 300(3) tiegħu,
   Wara li kkunsidra l-proposta tal-Kummissjoni,
   Wara li kkunsidra l-opinjoni tal-Parlament Ewropew,
   Billi:

               (1)

               Fil-5 ta' Ġunju 2003, il-Kunsill awtorizza lill-Kummissjoni tiftaħ negozjati ma' terzi pajjiżi dwar is-sostituzzjoni ta' ċerti dispożizzjonijiet fi ftehimiet bilaterali eżistenti bi ftehim Komunitarju.

               (2)

               Il-Kummissjoni nnegozjat, f'isem il-Komunità, Ftehim bejn il-Komunità Ewropea u r-Repubblika Iżlamika tal-Pakistan dwar ċerti aspetti tas-servizzi tal-ajru (1) (il-Ftehim) f'konformità mal-mekkaniżmi u d-Direttivi fl-Anness għad-Deċiżjoni tal-Kunsill li tawtorizza lill-Kummissjoni tiftaħ negozjati ma' terzi pajjiżi dwar is-sostituzzjoni ta' ċerti dispożizzjonijiet fi ftehimiet bilaterali eżistenti bi ftehim Komunitarju.

               (3)

               Il-Ftehim ġie ffirmat f'isem il-Komunità fl-24 ta' Frar 2009, suġġett għall-konklużjoni possibbli tiegħu f'data aktar 'il quddiem, f'konformità mad-Deċiżjoni tal-Kunsill 2009/302/KE (2).

               (4)

               Il-Ftehim għandu jiġi approvat,

         IDDEĊIEDA KIF ĠEJ:
   Artikolu 1
   Il-Ftehim bejn il-Komunità Ewropea u r-Repubblika Iżlamika tal-Pakistan dwar ċerti aspetti tas-servizzi tal-ajru huwa b'dan approvat f'isem il-Komunità.
   Artikolu 2
   Il-President tal-Kunsill huwa b’dan awtorizzat li jinnomina l-persuni mogħtija s-setgħa li jagħmlu n-notifika prevista fl-Artikolu 8(1) tal-Ftehim.

      Magħmula fil-Lussemburgu, it-22 ta’ Ġunju 2009.

            Għall-Kunsill

            Il-President

         J. ŠEBESTA

      (1)  ĠU L 84, 31.3.2009, p. 34.

      (2)  ĠU L 84, 31.3.2009, p. 33.


title: Id-Deċiżjoni tal-Kunsill tad-19 ta' Diċembru 1991 dwar il-konklużjoni ta' Ftehim fil-forma ta' skambju ta' ittri bejn il-Komunità Ekonomika Ewropea u r-Repubblika ta' l-Awstrija, ir-Repubblika tal-Finlandja, ir-Repubblika ta' l-Iżlanda, ir-Renju tan-Norveġja, ir-Renju ta' l-Iżvezja u l-Konfederazzjoni Żvizzera rigward l-emenda tal-Konvenzjoni tal-20 ta' Mejju 1987 dwar proċedura tat-transitu komuni

text:
Avis juridique important

|

31993D0069

Official Journal L 025 , 02/02/1993 P. 0026 - 0026

DEĊIŻJONI TAL-KUNSILLtad-19 ta' Diċembru 1991dwar il-konklużjoni ta' Ftehim fil-forma ta' skambju ta' ittri bejn il-Komunità Ekonomika Ewropea u r-Repubblika ta' l-Awstrija, ir-Repubblika tal-Finlandja, ir-Repubblika ta' l-Islanda, ir-Renju tan-Norveġja, ir-Renju ta' l-Isvezja u l-Konfederazzjoni Svizzera rigward l-emenda tal-Konvenzjoni tal-20 ta' Mejju 1987 dwar proċedura tat-transitu komuni(93/69/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 113 miġjub fih,Wara li kkunsidra l-proposta mill-Kummissjoni,Billi l-Artikolu 15(2) tal-Konvenzjoni bejn il-Komunità Ekonomika Ewropea u r-Repubblika ta' l-Awstrija, ir-Repubblika tal-Finlandja, ir-Repubblika ta' l-Islanda, ir-Renju tan-Norveġja, ir-Renju ta' l-Isvezja u l-Konfederazzjoni Svizzera dwar proċedura tat-transitu komuni (1) jagħti s-setgħa lill-Kumitat Konġunt imwaqqaf minn dik il-Konvenzjoni li jagħmel rakkomandazzjonijiet għal emendi fil-Konvenzjoni;Billi l-Konvenzjoni ġiet emendata biex tqis bidliet reċenti lir-regoli tat-transitu fil-Komunità li jiffurmaw parti mir-riformi ta' dik il-proċedura bil-għan li jitkompla s-suq intern sal-1 ta' Jannar 1993;Billi l-emendi relattivi huma mniżżla fir-Rakkomandazzjoni Nru 1/91 tal-Kumitat Konġunt, billi l-Ftehim fil-forma ta' skambju ta' ittri li għandhom x'jaqsmu ma' dik ir-rakkomandazzjoni għandu jiġi approvat,IDDEĊIEDA DAN LI ĠEJ:Artikolu 1Il-Ftehim fil-forma ta' skambju ta' ittri bejn il-Komunità Ekonomika Ewropea u r-Repubblika ta' l-Awstrija, ir-Repubblika tal-Finlandja, ir-Repubblika ta' l-Islanda, ir-Renju tan-Norveġja, ir-Renju ta' l-Isvezja u l-Konfederazzjoni Svizzera li għandhom x'jaqsmu mal-emenda tal-Konvenzjoni ta' l-20 ta' Mejju 1987 dwar proċedura tat-transitu komuni hu b'dan approvat f'isem tal-Komunità.It-test tal-Ftehim huwa mehmuż ma' din id-Deċiżjoni.Artikolu 2Il-President tal-Kunsill huwa hawnhekk awtorizzat li jinnomina l-persuna li għandha s-setgħa tiffirma l-Ftehim sabiex torbot lill-Komunità.Magħmula f'Brussel, fid-19 ta' Diċembru 1991.F'isem il-KunsillIl-PresidentP. DANKERT(1) ĠU L 226, tat-13.8.1987, p. 1.


title: 2014/268/UE: Deċiżjoni tal-Kunsill tas- 6 ta' Mejju 2014 dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE dwar emenda għall-Protokoll 31 tal-Ftehim ŻEE, dwar kooperazzjoni f'oqsma speċifiċi li ma jagħmlux parti mill-erba' libertajiet

text:
                  13.5.2014

                  MT

                  Il-Ġurnal Uffiċjali tal-Unjoni Ewropea

                  L 138/102

            DEĊIŻJONI TAL-KUNSILL
      tas-6 ta' Mejju 2014
      dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE dwar emenda għall-Protokoll 31 tal-Ftehim ŻEE, dwar kooperazzjoni f'oqsma speċifiċi li ma jagħmlux parti mill-erba' libertajiet
      (2014/268/UE)
      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikoli 165(4) u 166(4) u 218(9) tiegħu,
      Wara li kkunsidra r-Regolament tal-Kunsill (KE) Nru 2894/94 tat-28 ta' Novembru 1994 dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea (1), u b'mod partikolari l-Artikolu 1(3) tiegħu,
      Wara li kkunsidra l-proposta tal-Kummissjoni Ewropea,
      Billi:

                  (1)

                  Il-Ftehim dwar iż-Żona Ekonomika Ewropea (2) (“il-Ftehim ŻEE”) daħal fis-seħħ fl-1 ta' Jannar 1994.

                  (2)

                  Skont l-Artikolu 98 tal-Ftehim ŻEE, il-Kumitat Konġunt taż-ŻEE jista' jiddeċiedi li jemenda, inter alia, il-Protokoll 31 għall-Ftehim ŻEE.

                  (3)

                  Il-Protokoll 31 għall-Ftehim fih dispożizzjonijiet u arranġamenti rigward kooperazzjoni f'oqsma speċifiċi li ma jagħmlux parti mill-erba' libertajiet.

                  (4)

                  Dan huwa għalhekk xieraq biex tiġġedded il-koperazzjoni tal-Partijiet Kontraenti fil-Ftehim taż-ŻEE biex tkun tinkludi r-Regolament (UE) Nru 1288/2013 tal-Parlament Ewropew u tal-Kunsill (3).

                  (5)

                  Il-Protokoll 31 għall-Ftehim taż-ŻEE għandu għalhekk jiġi emendat sabiex din il-kooperazzjoni estiża tkun tista' tibda sseħħ mill-1 ta' Jannar 2014.

                  (6)

                  Il-pożizzjoni tal-Unjoni fil-Kumitat Konġunt taż-ŻEE għandu għalhekk ikun ibbażat fuq l-abbozz ta' Deċiżjoni mehmuż,

            ADOTTA DIN ID-DEĊIŻJONI:
      Artikolu 1
      Il-pożizzjoni li għandha li adottata mill-Unjoni fi ħdan il-Kumitat Konġunt taż-ŻEE dwar l-emenda proposta għall-Protokoll 31 tal-Ftehim ŻEE, dwar kooperazzjoni f'oqsma speċifiċi li ma jagħmlux parti mill-erba' libertajiet, għandha tkun ibbażata fuq l-abbozz ta' Deċiżjoni tal-Kumitat Konġunt taż-ŻEE mehmuż ma' din id-Deċiżjoni.
      Artikolu 2
      Din id-Deċiżjoni għandha tidħol fis-seħħ fid-data tal-adozzjoni tagħha.

         Magħmul fi Brussell, is-6 ta' Mejju 2014.

               Għall-Kunsill

               Il-President

            G. STOURNARAS

         (1)  ĠU L 305, 30.11.1994, p. 6.

         (2)  ĠU L 1, 3.1.1994, p. 3.

         (3)  Regolament (UE) Nru 1288/2013 tal-Parlament Ewropew u tal-Kunsill tal-11 ta' Diċembru 2013 li jistabbilixxi “Erasmus+”: il-programm tal-Unjoni għall-edukazzjoni, taħriġ, żgħażagħ u sport u li jħassar id-Deċiżjonijiet Nru 1719/2006/KE, Nru 1720/2006/KE u Nru 1298/2008/KE (ĠU L 347, 20.12.2013, p. 50).

         ABBOZZ
         DEĊIŻJONI TAL-KUMITAT KONĠUNT TAŻ-ŻEE Nru …/2014
         ta' …
         li temenda l-Protokoll 31 tal-Ftehim ŻEE, dwar il-kooperazzjoni f'oqsma speċifiċi barra mill-erba' libertajiet
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u partikolarment l-Artikoli 86 u 98 tiegħu,
         Billi:

                     (1)

                     Huwa xieraq li tiġi estiża l-kooperazzjoni tal-Partijiet Kontraenti għall-Ftehim ŻEE biex tinkludi r-Regolament (UE) Nru 1288/2013 tal-Parlament Ewropew u tal-Kunsill tal-11 ta' Diċembru 2013 li jistabbilixxi “Eramsus+”: il-programm tal-Unjoni għall-edukazzjoni, taħriġ, żgħażagħ u sport u li jħassar id-Deċiżjonijiet Nru 1719/2006/KE, Nru 1720/2006/KE u Nru 1298/2008/KE (1).

                     (2)

                     Il-Protokoll 31 tal-Ftehim ŻEE għandu jiġi emendat sabiex din il-kooperazzjoni estiża tkun tista' tibda sseħħ mill-1 ta' Jannar 2014.

               ADOTTA DIN ID-DEĊIŻJONI:
         Artikolu 1
         L-Artikolu 4 tal-Protokoll 31 tal-Ftehim ŻEE għandu jiġi emendat kif ġej:

                     1.

                     Il-paragrafu li ġej jiddaħħal wara l-paragrafu 2m:

                                 “2n.

                                 L-Istati tal-EFTA għandhom, b'effett mill-1 ta' Jannar 2014, jipparteċipaw f'dan il-programm li ġej:

                                             —

                                                32013 R 1288: Ir-Regolament (UE) Nru 1288/2013 tal-Parlament Ewropew u tal-Kunsill tal-11 ta' Diċembru 2013 li jistabbilixxi ‘Erasmus+’: il-programm tal-Unjoni għall-edukazzjoni, taħriġ, żgħażagħ u sport u li jħassar id-Deċiżjonijiet Nru 1719/2006/KE, Nru 1720/2006/KE u Nru 1298/2008/KE (ĠU L 347, 20.12.2013, p. 50).”

                     2.

                     It-test tal-paragrafu 3 għandu jiġi sostitwit b'dan li ġej:
                     “L-Istati tal-EFTA għandhom jagħmlu kontribut finanzjarju b'konformità mal-Artikolu 82(1)(a) tal-Ftehim għall-programmi u l-azzjonijiet imsemmijin fil-paragrafi 1, 2, 2a, 2b, 2c, 2d, 2e, 2f, 2g, 2h, 2i, 2j, 2k, 2l, 2m u 2n.”

               Artikolu 2
         Din id-Deċiżjoni għandha tidħol fis-seħħ fil-jum wara l-aħħar notifika skont l-Artikolu 103(1) tal-Ftehim ŻEE (*).
         Hija għandha tapplika mill-1 ta' Jannar 2014.
         Artikolu 3
         Din id-Deċiżjoni għandha tiġi ppubblikata fit-Taqsima ŻEE ta' Il-Ġurnal Uffiċjali tal-Unjoni Ewropea u fis-Suppliment ŻEE tiegħu.

            Magħmul fi Brussell, …

                  Għall-Kumitat Konġunt taż-ŻEE

                  Il-President

                  Is-Segretarji għall-Kumitat Konġunt taż-ŻEE

            (1)  ĠU L 347, 20.12.2013, p. 50.

            (*)  [L-ebda rekwiżit kostituzzjonali ma huwa indikat.] [Rekwiżiti kostituzzjonali indikati.]


title: 2014/47/UE: Deċiżjoni tal-Kunsill tat- 28 ta’ Jannar 2014 li taħtar tmien membri Portugiżi u seba’ membri supplenti Portugiżi fil-Kumitat tar-Reġjuni

text:
               30.1.2014

               MT

               Il-Ġurnal Uffiċjali tal-Unjoni Ewropea

               L 27/60

         DEĊIŻJONI TAL-KUNSILL
   tat-28 ta’ Jannar 2014
   li taħtar tmien membri Portugiżi u seba’ membri supplenti Portugiżi fil-Kumitat tar-Reġjuni
   (2014/47/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 305 tiegħu,
   Wara li kkunsidra l-proposta tal-Gvern Portugiż,
   Billi:

               (1)

               Fit-22 ta’ Diċembru 2009 u fit-18 ta’ Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta’ Jannar 2010 sal-25 ta’ Jannar 2015.

               (2)

               Konsegwentement għat-tmiem tal-mandat tas-Sur José CORREIA, is-Sur Manuel FREXES, is-Sur Francisco MESQUITA MACHADO, is-Sur Carlos PINTO, is-Sur Carlos PINTO DE SÁ, is-Sur Joaquim RAPOSO, is-Sur Rui RIO u s-Sur Fernando RUAS saru vakanti s-siġġijiet ta’ tmien membri fil-Kumitati tar-Reġjuni.

               (3)

               Konsegwentement għat-tmiem tal-mandat tas-Sur Álvaro AMARO, is-Sur António BORGES, is-Sur Joaquim DIAS VALENTE, is-Sur Carlos MARTA, is-Sur António Jorge NUNES, is-Sur Vítor PROENÇA u s-Sur Jaime SOARES saru vakanti s-siġġijiet ta’ seba’ membri supplenti,

         ADOTTA DIN ID-DEĊIŻJONI:
   Artikolu 1
   Huma b’dan maħturin fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2015:

               (a)

               bħala membri:

                           —

                           Is-Sur José Agostinho RIBAU ESTEVES, Presidente da Câmara Municipal de Aveiro

                           —

                           Is-Sur Álvaro DOS SANTOS AMARO, Presidente da Câmara Municipal da Guarda

                           —

                           Is-Sur José Maria DA CUNHA COSTA, Presidente da Câmara Municipal de Viana do Castelo

                           —

                           Is-Sur Basílio Adolfo DE MENDONÇA HORTA DA FRANCA, Presidente da Câmara Municipal de Sintra

                           —

                           Is-Sur António Gonçalves BRAGANÇA FERNANDES, Presidente da Câmara Municipal da Maia

                           —

                           Is-Sur Carlos Manuel RODRIGUES PINTO DE SÁ, Presidente da Câmara Municipal de Évora

                           —

                           Is-Sur João Nuno FERREIRA GONÇALVES DE AZEVEDO, Presidente da Câmara Municipal de Mangualde

                           —

                           Is-Sur Luís Filipe SOROMENHO GOMES, Presidente da Câmara Municipal de Vila Real de Santo António

                     u

               (b)

               bħala membri supplenti:

                           —

                           Is-Sur Luís Manuel DOS SANTOS CORREIA, Presidente da Câmara Municipal de Castelo Branco

                           —

                           Is-Sur Francisco Manuel LOPES, Presidente da Câmara Municipal de Lamego

                           —

                           Is-Sur Paulo Jorge FRAZÃO BATISTA SANTOS, Presidente da Câmara Municipal da Batalha

                           —

                           Is-Sur Vitor Manuel MARTINS GUERREIRO, Presidente da Câmara Municipal de São Brás de Alportel

                           —

                           Is-Sur António BENJAMIM PEREIRA, Presidente da Câmara Municipal de Esposende

                           —

                           Is-Sur Vitor Manuel CHAVES DE CARO PROENÇA, Presidente da Câmara Municipal de Alcácer do Sal

                           —

                           Is-Sur Luís Miguel CORREIA ANTUNES, Presidente da Câmara Municipal da Lousã.

         Artikolu 2
   Din id-Deċiżjoni għandha ssir effettiva fil-jum tal-adozzjoni tagħha.

      Magħmul fi Brussell, it-28 ta’ Jannar 2014.

            Għall-Kunsill

            Il-President

         G. STOURNARAS

      (1)  ĠU L 348, 29.12.2009, p. 22.

      (2)  ĠU L 12, 19.1.2010, p. 11.